Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
6 มิ.ย. 2559

SET ทำจุดสูงสุดใหม่ต่อเนื่อง… “ซื้อ” CPF มองมี Upward Revision ต่อไป
ดัชนี SET อยู่ที่ 1,445.81 จุด +9.38 จุด +0.65% ปริมาณซื้อขาย 21,961 ลบ.
แนวรับ : 1,440 / 1,432   แนวต้าน : 1,450 / 1,460
 
สรุปทิศทางและแนวโน้มตลาด
SET ทำจุดสูงสุดใหม่ต่อเนื่อง…เป้าหมาย 1,460 จุด: หุ้นกลุ่มธนาคาร และสื่อสาร หนุนการปรับสูงขึ้นของ SET ทำจุดสูงสุดใหม่ต่อเนื่อง ด้วยปัจจัยสนับสนุนจาก “Liquidity Driven” หลังคาดการณ์ Fed ยังไม่ขึ้นดอกเบี้ยในการประชุมเดือน มี.ค.นี้ รวมไปถึง “Earnings Driven” หรือคาดการณ์นักวิเคราะห์ปรับประมาณการกำไรบริษัทจดทะเบียนขึ้นต่อเนื่อง
“ซื้อ” กลุ่มหุ้นที่มี Upward Revision…โดยเฉพาะ CPF: แนะนำ “ซื้อ” กลุ่มหุ้นที่มี Upward Revision หรือการปรับประมาณการกำไรปี 2016 ขึ้นในช่วง 3 เดือนที่ผ่านมา ซึ่งเป็นกลุ่มหุ้นที่คาดว่าจะ Outperform ตลาดต่อเนื่อง ได้แก่ GL CPF BCH GSPC GLOBAL KCE IRPC SCC และ SPALI โดยเฉพาะ CPF ที่คาดว่า Consensus จะปรับประมาณการกำไรปี 2016-17 ขึ้นจากเดิม หลังผลการดำเนินงาน 1Q16 ดีกว่าคาด, ราคาหมูสูงต่อเนื่อง, และธุรกิจกุ้งฟื้นตัว ซึ่งการปรับสูงขึ้นของราคาหมูคาดว่าจะมีระยะเวลานาน 6-9 เดือนเป็นอย่างน้อย
CPF กำลังไต่ระดับขึ้นไปที่ 32-34 บาท
 
หุ้นที่น่าสนใจทางเทคนิค
TRUBB “ซื้อ” ราคาหุ้นเริ่มฟื้นตัวตัวยกฐานสูงขึ้น พร้อมปริมาณการซื้อขายสูงสนับสนุน สอดคล้องกับเครื่องมือ MACD พลิกเป็นบวกได้วันแรก เป็นจังหวะซื้อเก็งกำไร หากผ่านแนวต้าน 1.64 บาท ได้มีเป้าหมายถัดไปที่ 1.68 และ 1.75 บาท
SENA “ซื้อ” ราคาหุ้นแกว่งตัวขึ้นตามกรอบทำจุดสูงสุดใหม่ระยะกลาง พร้อมปริมาณการซื้อขายสูงสนับสนุน สอดคล้องกับเส้นค่าเฉลี่ยทำ Golden Cross เป็นจังหวะซื้อเก็งกำไร มีแนวต้านแรกที่ 3.24 บาท ผ่านได้มีเป้าหมายถัดไปที่ 3.50 บาท
CWT “ซื้อ” ราคาหุ้นดีดฟื้นตัวขึ้นยืนเหนือแนวเส้นค่าเฉลี่ย 3 เดือน พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ MACD เป็นบวก และ ADX เริ่มชี้ขึ้น เป็นจังหวะซื้อเก็งกำไร มีแนวต้านแรกที่ 2.12 บาท ผ่านได้มีต้านถัดไปที่ 2.24 บาท